แรงซื้อหุ้นใหญ่ดัน SET ปิดพุ่ง 16 จุด รับข่าวนายกฯรับรายชื่อครม. คาดประกาศปลายเดือนนี้!
แรงซื้อหุ้นใหญ่ดัน SET ปิดพุ่ง 16 จุด รับข่าวนายกฯรับรายชื่อครม. คาดประกาศปลายเดือนนี้! โดยดัชนีตลาดหุ้นไทยปิดวันนี้ที่ระดับ 1,683.60 จุด เพิ่มขึ้น 16.37 จุด หรือ 0.98% มูลค่าการซื้อขาย 61,976.88 ล้านบาท
แรงซื้อหุ้นใหญ่ดัน SET ปิดพุ่ง 16 จุด รับข่าวนายกฯรับรายชื่อครม. คาดประกาศปลายเดือนนี้!
18 มิ.ย. 2562

ผู้สื่ข่าวรายงานว่า ดัชนีตลาดหุ้นไทยปิดวันนี้ที่ระดับ 1,683.60 จุด เพิ่มขึ้น 16.37 จุด หรือ 0.98% มูลค่าการซื้อขาย 61,976.88 ล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวขึ้นได้ดีกว่าคาด โดยเฉพาะในการเทรดช่วงบ่ายนี้ ซึ่งตลาดฯรับปัจจัยหนุนจากข่าวล่าสุดที่นายกรัฐมนตรีได้รับรายชื่อคณะรัฐมนตรี (ครม.) แล้ว และคาดว่าจะประกาศได้ในปลายเดือนนี้หรือต้นเดือนหน้า
ส่วนปัจจัยนอกประเทศก็ได้แรงหนุนจากประธานธนาคารกลางยุโรป (ECB) ที่ออกมาระบุว่า การปรับลดอัตราดอกเบี้ยเป็นมาตรการที่ยังจำเป็นในการกระตุ้นเศรษฐกิจ ทำให้ตลาดฯคาดการณ์ว่าหลายธนาคารกลางคงจะดำเนินนโยบายผ่อนคลาย และคาดว่าธนาคารกลางสหรัฐ (เฟด) จะยังลดอัตราดอกเบี้ยในช่วงที่เหลือของปีนี้ ส่งผลให้ตลาดหุ้นในภูมิภาคเอเชียในช่วงบ่ายนี้ต่างปรับตัวขึ้นกัน เช่นเดียวกับตลาดในยุโรป และดาวโจนส์ฟิวเจอร์สที่เคลื่อนไหวในแดนบวก
แนวโน้มการลงทุนในวันพรุ่งนี้ (19 มิ.ย.) นายวีระวัฒน์ กล่าวว่า ดัชนีฯคงจะแกว่งไซด์เวย์ออกด้านข้างหลังขึ้นมาชนแนวต้าน 1,680-1,685 จุด โดยยังเฝ้ารอติดตามผลประชุมเฟดอยู่ เพื่อรอดูว่าเฟดจะส่งสัญญาณการปรับลดอัตราดอกเบี้ยอออกมาอย่างไรบ้าง ส่วนในประเทศก็ติดตามคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) จะมีการจัดสรรคลื่น 700 MHz ในวันพรุ่งนี้
พร้อมให้แนวรับ 1,670 จุด ส่วนแนวต้าน 1,685-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 4,294.40 ล้านบาท ปิดที่ 84.25 บาท เพิ่มขึ้น 1.75 บาท
AOT มูลค่าการซื้อขาย 3,139.35 ล้านบาท ปิดที่ 68.00 บาท เพิ่มขึ้น 1.50 บาท
KBANK มูลค่าการซื้อขาย 2,584.87 ล้านบาท ปิดที่ 190.00 บาท ลดลง 1.50 บาท
PTT มูลค่าการซื้อขาย 2,053.37 ล้านบาท ปิดที่ 47.50 บาท เพิ่มขึ้น 1.00 บาท
PTTEP มูลค่าการซื้อขาย 1,987.00 ล้านบาท ปิดที่ 130.00 บาท เพิ่มขึ้น 3.00 บาท
ตลาดหุ้นเอเชีย
